**1.A**

**ČETRTEK, 19.3.2020**

**MAT – RAČUNSKE ZGODBE**

Pri pouku smo pogosto pripovedovali lastne računske zgodbe.

Ana ima 3 barvice, Neli pa 4. Koliko jih imata obe skupaj?

Nik ima 9 kock in Marku da 3. Koliko kock še ima Nik? In podobno….

Zgodbe smo tudi risali na manjše liste papirja in sošolci so morali zanje napisati račun.

Danes vas čaka podobna naloga v DZ3 na strani 32. Dobro poglejte, kaj počnejo otroci (ali prinašajo ali odnašajo stvari), je stvari na pladnjih manj ali jih bo več. Ne pozabi na balone, na rožice v vazi in na dečke oziroma deklice.

Če boš natančno pogledal sliko praznovanja, ti bo uspelo sestaviti 8 računov.

**SLJ – NA PLANINI**

Mogoče si tudi ti z družino že bil višje v hribih, kjer je planinska koča in se pasejo ovce. O tem pripoveduje naloga v DZ3 na straneh 38 in 39.

Najprej si pozorno poglej okvirčke z navodili za delo (oko, čopič, svinčnik) in z malo dodatne razlage navodil samostojno reši naloge.

Pri nalogi v zelenem predalčku izberi za računsko zgodbo nekaj s slike (ovce, drevesa, kamne, planince,..)

Verjamem, da ti bo uspelo;)

**SPO IN ŠPO – SPREHOD V NARAVO**

Ker imamo lepo vreme in je sprehod v naravo priporočljiv tudi zato, da okrepimo naše telo in se nadihamo svežega zraka, je današnja naloga preprosta.

Če le lahko, pojdi ven z ulice, morda proti Žapužam, pod avtocesto, proti Fužinam. S seboj vzemi plastenko vode, da ne boš žejen.

Kamorkoli greš, imej dobro odprte oči, ušesa, vonjaj, tipaj. Le drugim sprehajalcem se že na daleč izogni.

Kakšno je nebo? Je toplo? Piha?

Kakšna je trava? Ali že cvetijo travniške rože? Vidiš rumeni regrat, morda marjetice? Utrgaj en cvet. Kako diši? Vonjaš?

Cvetijo drevesa in grmi ob stezi, poti, potoku? Imajo že listke?

Slišiš oglašanje ptic? Vidiš kakšnega v letu, v grmu? Kaj počne?

Vidiš ljudi na vrtu, na njivi? Kaj počnejo?

Počepni v travo in opazuj. Morda zagledaš mravljo, hrošča, polžka.

Sprehod lahko popestriš z igro. Verjamem, da imaš veliko idej kaj početi, a vseeno napišem še nekaj mojih:

Tekaj okoli dreves, poišči kamen in tekmujte, kdo svojega vrže bolj daleč (glej, da je varno za druge), morda z njimi ciljate dogovorjeno »tarčo«, iščite prazne polžje hišice – kdo jih najde več,…

Izkoristite dan, saj nam bo morda še gibanje v naravi prepovedano.